बस के पहिये से कुचलने पर पति की मौत, 1 घायल
भास्कर संवाददाता | जावरा/केरवासा (रतलाम)
जावरा-उज्जैन रोड पर बुधवार को बस की चपेट में आने से बाइक सवार एक युवक की बस के पहिए में सिर कुचलने से मौत हो गई। प|ी घायल है जिसे 108 एम्बुलेंस ने सरकारी अस्पताल जावरा में भर्ती कराया। पुलिस जांच कर रही है।
जानकारी अनुसार मालोड़ा (उज्जैन) निवासी भगवतीलाल पिता शंकरलाल पाटीदार (38) प|ी लीलाबाई (35) के साथ बाइक से गांव से धामेड़ी विवाह समारोह में शामिल होने जा रहे थे। बुधवार दोपहर 3 बजे जावरा-उज्जैन रोड पर राजाखेड़ी टर्न पर अचानक सामने से बस आती देख भगवतीलाल ने बाइक का अगला ब्रेक लगा दिया। इससे दंपती बाइक सहित गिर गए। रोड तरफ गिरने से बस का पिछला पहिया भगवतीलाल के सिर पर चढ़ गया। उनकी मौके पर ही मौत हो गई। लीलाबाई को मामूली चोटें आई और वे बेसुध हो गईं। लोगों ने सूचना एम्बुलेंस व पुलिस को दी। घायल लीलाबाई को एम्बुलेंस सरकारी अस्पताल जावरा लाई। मृतक का शव पीएम केे बाद परिजन को सौंप दिया। भगवतीलाल के एक पुत्र व पुत्री है। पुलिस ने बस बड़ावदा थाने पर खड़ी करवाई।
भगवतीलाल पाटीदार
hin_Deva mar_Deva hin_Deva hin_Deva mar_Deva